CELEX: 32005R1179
Language: sk
Date: 2005-07-20 00:00:00
Title: Nariadenie Komisie (ES) č. 1179/2005 z 20. júla 2005, ktorým sa opravuje nariadenie (ES) č. 990/2005, ktorým sa určujú paušálne dovozné hodnoty na určovanie vstupných cien určitých druhov ovocia a zeleniny

21.7.2005   
            
            
               SK
            
            
               Úradný vestník Európskej únie
            
            
               L 189/30
            
         NARIADENIE KOMISIE (ES) č. 1179/2005
   z 20. júla 2005,
   ktorým sa opravuje nariadenie (ES) č. 990/2005, ktorým sa určujú paušálne dovozné hodnoty na určovanie vstupných cien určitých druhov ovocia a zeleniny
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou (1),
   so zreteľom na nariadenie Komisie (ES) č. 3223/94 z 21. decembra 1994 o podrobných pravidlách uplatňovania dovozných opatrení pre ovocie a zeleninu (2), najmä na jeho článok 4 ods. 1,
   keďže:
   
               (1)
            
            
               Nariadením Komisie (ES) č. 990/2005 (3) sa stanovili najmä paušálne dovozné hodnoty na určovanie vstupných cien citrónov.
            
         
               (2)
            
            
               Na základe kontroly sa zistilo, že v prílohe k nariadeniu (ES) č. 990/2005 sa vyskytla chyba ohľadne citrónov pôvodom z Argentíny. Uvedené nariadenie by sa preto malo opraviť.
            
         
               (3)
            
            
               V článku 4 ods. 3 nariadenia (ES) č. 3223/94 sa ustanovuje, že ak pre daný výrobok a danú krajinu pôvodu nie je platná žiadna štandardná dovozná hodnota, platí priemer zo štandardných dovozných hodnôt platných pre tento výrobok. Ak sa teda opraví niektorá z paušálnych dovozných hodnôt, z ktorých sa priemer skladá, mal by sa tento priemer prepočítať.
            
         
               (4)
            
            
               O uplatňovanie opravenej paušálnej dovoznej hodnoty musí žiadať záujemca, aby sa zabránilo tomu, že bude spätne znášať nepriaznivé následky,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 990/2005 sa zmenila a doplnila v súlade s prílohou k tomuto nariadeniu.
   Článok 2
   Na žiadosť záujemcu pristúpi colný úrad, kde sa zúčtovali clá za dovoz, k čiastočnej úhrade ciel za citróny pôvodom z príslušných tretích krajín, ktoré sa uviedli do voľného obehu počas obdobia uplatňovania paušálnych dovozných hodnôt, ktoré sa v nariadení (ES) č. 990/2005 stanovujú na 30. júna 2005.
   Žiadosti o úhradu sa predložia najneskôr 31. októbra 2005 spolu s deklaráciou o uvedení príslušných dovezených výrobkov do voľného obehu.
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júla 2005
      
         
            Za Komisiu
         
         J. M. SILVA RODRÍGUEZ
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. ES L 297, 21.11.1996, s. 1. Nariadenie naposledy zmenené a doplnené nariadením Komisie (ES) č. 47/2003 (Ú. v. ES L 7, 11.1.2003, s. 64).
   
      (2)  Ú. v. ES L 337, 24.12.1994, s. 66. Nariadenie naposledy zmenené a doplnené nariadením (ES) č. 386/2005 (Ú. v. EÚ L 62, 9.3.2005, s. 3).
   
      (3)  Ú. v. EÚ L 168, 30.6.2005, s. 8.
   PRÍLOHA
   V prílohe k nariadeniu (ES) č. 990/2005 sa paušálne dovozné hodnoty uplatniteľné na citróny (kód KN 0805 50 10) nahrádzajú nasledujúcimi paušálnymi dovoznými hodnotami:
   
      
                  (EUR na 100 kg)
               
            
                  Kód KN
               
               
                  Kód tretej krajiny
               
               
                  Paušálna dovozná hodnota
               
            
                  „0805 50 10
               
               
                  382
               
               
                  71,1
               
            
                  388
               
               
                  65,3
               
            
                  528
               
               
                  55,5
               
            
                  624
               
               
                  71,1
               
            
                  999
               
               
                  65,8“